ПОЗИВНО ПИСМО
СТРУЧНА  КОНФЕРЕНЦИЈА ЗА ВАСПИТАЧЕ 
Тара, Хотел „Оморика“ од 03.12. до 06.12.2026.год
„УЛОГА ВАСПИТАЧА У ПОДСТИЦАЊУ АКТИВНОГ УЧЕШЋА ДЕЦЕ (ПАРТИЦИПАЦИЈА) У РАЗВИЈАЊУ РЕАЛНОГ ПРОГРАМА“
	Доставља-ње радова   
	Приказ рада са резимеом се доставља на српском језику, ћириличним  писмом (Serbian, cyrillic), у word-у искључиво електронском поштом до  17.09.2026. на  адресу: radovisavez2026@gmail.com   фајл  са радом, именовати исто као назив  рaда !

	Дужина рада 
	Радови на дату тему треба да  буду дужине  до 5 страна А/4,  укључујући резиме, табеле, фотографије ( до пет) и коришћену литературу. 

	


Шта треба да се види кроз радове

	При писању радова за стручну конференцију, важно је пратити упутства из позивног писма. Потребно је акценат ставити управо на сегменте који директно јесу  одговор на тему конференције. Важно је да се у раду види промишљање о пракси, што је више од приказа пројекта, који су до сада били заступљени на конференцијама.
Радови треба да прикажу конкретне ситуације из праксе у којима је видљиво активнo учешће деце (партиципација) и партнерска улога васпитача у развијању реалног програма.
*У радовима треба да буду видљиви :
-Различити видови консултација са децом где је видљиво активно учешће деце; 
-Различити начини доношења одлука деце;
-Стратегија које васпитачи користе;
-Ситуације у којима васпитач уважава дечје иницијативе и флексибилно обликује програм;
-Вредносне димензије реалног програма које заједно развијајау деца и одрасли.
*У циљу бољег разумевања садртжаја рада, потребно је описати три ситуације у којима је остварено активно учешће деце, из једног или више следећих контекста:
1. игра
2. планиране ситуације учења
3. животно-практичне ситуације
4. сарадња са локалном заједницом
5. сарадња са породицом
У свакој ситуацији треба да буде јасно описано:
-на који начин деца учествују и одлучују,
-каква је улога васпитача као партнера и подршке,
-како се ситуација одразила на даљи развој реалног програма.
Рад треба да садржи и кратку рефлексију о значају дечје партиципације и променама у васпитачкој пракси.

	Процењивање радова

	Радове  прегледају, одабирају  и  рецензирају чланови Програмског одбора  и само они радови  који испуњавају циљеве, и у  складу су са темом  конференције  биће прихваћени, презентовани  и објављени. Прихваћене радове аутори ће презентовати на начин који сами одаберу - трајање до 20 мин. Ауторима   радова које Програмски одбор  не прихвати  биће достављен одговор у писаној форми  до   21.09.2026.
Радови који су непотпуни и који не стигну у предвиђеном року НЕЋЕ СЕ ШТАМПАТИ у Зборнику

	Надокнада
	Надокнада  за  преглед и одабир  радова износи  4000,00 дин по раду  коју треба уплатити  на  рачун Савеза по добијању рачуна.

	Обавештење
	Списак прихваћених радова биће постављен на сајт Савеза до  21.09.2026.



 02.06.2026.                                                                                                           Програмски  одбор 
                                                                                         Савеза   удружења  васпитача Србије                  
